Vindenes tårn (Athen)

Vindenes tårn, eller Andronikos Kyrrhestes Horologion, er et åttekantet klokketårn, bygget i marmor fra Pentelikonfjellet i Athens Agoradistrikt. Det skulle fungere som et ur. Bygget var en kombinasjon av et solur og en vindfløy. Det er antatt bygget av den greske astronomen Andronikos fra Kyrrhos om lag år 50 før vår tidsregning, men ifølge andre kilder kan det ha blitt bygget i det 2. århundre f.Kr., før resten av det romerske agora ble bygget. Sommeren 2014 begynte Athens antikvariske myndigheter vasking og konservering av bygget, noe som pågikk frem til sent 2016.

 Området og bygget 
Det tolv meter høye bygget har en diameter på om lag åtte meter og hadde i oldtiden en vindfløy på toppen, formet som vindens gud, Triton, som indikerte vindretningen. Under en frise som viste de åtte vinders guder; Boreas (N), Kaikias (NØ), Euros (Ø), Apeliotes (SØ), Notos (S), Lips (SV), Zefyros (V), og Skiron (NV) — det er åtte Solur. Inne i bygget var det et vannur (eller clepsydra), drevet av vann fra Akropolis. Nyere forskning har vist at hensikten med det relavit høye tårnet var at soluret og værhanen skulle være synlig over hele Agora-distritet. Et tydelig og effektivt eksempel på et tidlig klokketårn. Etter utsagn fra Vitruvius og Varro var det Andronikos fra Kyrrhos som tegnet bygget..

I den tidlig kristendoms historie ble bygningen brukt som klokketårn for den bysantinske kirke. I det Det ottomanske rikets tid ble den brukt til retreat og avkobling for medlemmer av Mawlawiya-sekten. På den tiden var tårnet halvveis begravet av sand, opp til halvparten av sin høyde, og spor etter dette kan sees innvendig hvor tyrkiske inskripsjoner kan sees på veggene. Den ble fullstendig utgravet på 1800-tallet av arkeologer fra Athen.

Andre klokketårn
Flere bygninger er basert på Vindtårnets design, blant annet: 
 Tårn fra 1700-tallet ved Radcliffeobservatoriet i Oxford, England, 
 Daniel S. Schanck-observatoriet (1865) et tidlig astronomisk observatoriun ved Rutgers University i New Brunswick (New Jersey).Rutgers, The State University of New Jersey - Rutgers University Libraries - University Archives.
Mausoleet for grunnleggeren av det greske nasjonlbibliotek, Panayis Vagliano på West Norwood Cemetery i London. 
 Torre del Marzocco, et tårn fra 1400-tallet i Livorno.
 Tilsvarende tårn, (kopi) i Sevastopol, bygget i 1849. 
 Vindens Tempel som står på Mount Stewart nær Newtownards i Nord-Irland. National Trusts nettside om Vindens Tempel.
 The Carnaby Temple nær Carnaby i East Riding of Yorkshire, bygget i 1770.
 The Maitland Robinson building i Downing College Cambridge, tegnet av Quinlan Terry i 1992.
 The «Storm Tower» i Bude, Cornwall (1835), tegnet og bygget av George Wightwick

Galleri

 Referanser 
Cartwright, M. (2017, March 31). Tower of the Winds. Ancient History Encyclopedia. Retrieved from https://www.ancient.eu/article/1044/
Joseph V. Noble and  Dereck de Solla Price: The water Clock in the Tower of the Winds, American Journal of Archaeology 72, 1968, pp. 345-355 https://sundials.org/images/NASS_Attachments/article/220/NASS_Theodossiou_Tower_of_Winds.pdf
Theodossiou, E., Manimanis, V. N., & Mantarakis, P. (2006). The Tower Of The Winds In Athens The water clock and its eight vertical sundials. Compendium, 13(4), 4. https://sundials.org/images/NASS_Attachments/article/220/NASS_Theodossiou_Tower_of_Winds.pdf

Kategori:Athen
Kategori:Byggverk i Hellas
Kategori:Hellas' historie
Kategori:Tårn